Lav et referat af nedenstående tekst:

Tekst:
Thy er ikke længere lukket land. Men i Hurup mærker butikkerne fortsat kundernes forsigtighed. - Folk går hjemme og tænker, at de hellere må blive hjemme, fordi der er et eller andet, de skal passe på. Der er mange, der handler på nettet, fortæller Susan Gramstrup, der er daglig leder i legetøjsbutikken, Hej Sikke Leg, i Hurup, til TV MIDTVEST. Lars Søndergård, der er formand for Hurup Handelsstandsforening og indehaver af Kjeld Sko, er helt enig. Men folk kan trygt handle i byen. - Vi har håndsprit og går med mundbind og visir, når der er kunder i butikken, så vi synes, det er sikkert, men folk er forsigtige. - Jeg kan ikke lide udsigterne, hvis det skulle gå hen og blive en rigtig dårlig december, siger han. 84 procent er testet Thisted Kommune er den af de syv nedlukkede kommuner i den nordjyske region, hvor flest borgere er blevet testet. Faktisk er 84 procent blevet testet. - Jeg er rigtig stolt over, at Thisted Kommunes borgere har taget massetest til sig, fortæller borgmester Ulla Vestergaard (A). De seneste syv dage er der blot ni smittede i Thy. - Nu er vi ude af restriktioner, der er anderledes end resten af landet, og derfor er det vigtig at gå ud og handle lokalt, for det har handels- og erhvervslivet brug for. - Med den sunde fornuft skal man leve sit liv så tæt på det, man har været vant til, men huske på det med at holde afstand, spritte af og bruge mundbind, når vi er i butikkerne, uddyber hun. Lokale butikker betyder meget På gaden i Hurup træffer TV MIDTVESTs udsendte flere borgere, der mener, det er vigtigt at handle lokalt, fordi det ellers kan få alvorlige konsekvenser for livet i byen. - Vi vil da gerne handle i fysiske butikker, for ellers har vi lige pludselig ingen, siger Linda Eliassen. Ragna Nielsen fra Agger er helt enig. - Det er vigtigt at støtte op, for der er ikke noget ved ikke at have butikker. Det har vi prøvet i Agger.

Referat:
Selvom Thisted Kommune ikke længere er lukket, så er folk forsigtige med at bevæge sig rundt. Det mærker butikkerne i Hurup.